NÕUKOGU ÜHINE SEISUKOHT (EÜ) nr 22/2005,

4. aprill 2005,

eesmärgiga võtta vastu Euroopa Parlamendi ja nõukogu … direktiiv 2005/…/EÜ, millega muudetakse 22. korda nõukogu direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (ftalaadid mänguasjades ja lapsehooldusvahendites)

(2005/C 144 E/04)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut, (1)

võttes arvesse Euroopa majandus- ja sotsiaalkomitee arvamust, (2)

toimides asutamislepingu artiklis 251 sätestatud korras (3)

ning arvestades järgmist:

Komisjoni 1. juuli 1998. aasta soovitusega 98/485/EÜ mänguasjade ja lapsehooldusvahendite kohta, mis on ette nähtud suhu panemiseks alla kolmeaastastele lastele ja mis on valmistatud teatud ftalaate sisaldavast pehmest PVC-st, (4) kutsutakse liikmesriike üles võtma meetmeid, et tagada laste tervise kaitse kõrge tase seoses kõnealuste toodetega.

Teaduslikud andmed DINP, DIDP ja DNOP kohta on kas puudulikud või vastuolulised, kuid ei saa välistada, et need kujutavad võimalikku ohtu, kui neid kasutada mänguasjades ja lapsehooldusvahendites, mida määratluse kohaselt toodetakse laste jaoks.

Nõukogu peaks kooskõlas paremat õigusloomet käsitleva institutsioonidevahelise kokkuleppe (9) punktiga 34 julgustama liikmesriike koostama enda jaoks ja ühenduse huvides tabelid, kus on võimaluste piires toodud käesoleva direktiivi ja selle ülevõtmise meetmete vastavus, ning tegema need üldsusele kättesaadavaks.

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ muudetakse järgmiselt.

Artikkel 2

Komisjon hindab …. (14) ümber direktiivis 76/769/EMÜ, nii nagu seda on muudetud käesoleva direktiiviga, sätestatud meetmed, võttes arvesse uusi teaduslikke andmeid käesoleva direktiivi lisas kirjeldatud ainete ning nende asendajate kohta ja kui see on põhjendatud, tuleb kõnealuseid meetmeid vastavalt muuta.

Artikkel 3

1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid … (15). Nad teavitavad sellest viivitamata komisjoni.

Nad kohaldavad kõnealuseid norme alates …. (16).

Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.

Artikkel 4

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 5

Käesolev direktiiv on adresseeritud liikmesriikidele.

(1) EÜT C 116 E, 26.4.2000, lk 14.

(2) EÜT C 117, 26.4.2000, lk 59.

(3) Euroopa Parlamendi 6. juuli 2000. aasta arvamus (ELT C 121, 24.4.2001, lk 410), nõukogu 4. aprilli 2005. aasta ühine seisukoht ja Euroopa Parlamendi … seisukoht (Euroopa Liidu Teatajas seni avaldamata).

(4) EÜT L 217, 5.8.1998, lk 35.

(5) EÜT L 315, 9.12.1999, lk 46. Otsust on viimati muudetud otsusega 2004/781/EÜ (ELT L 344, 20.11.2004, lk 35).

(6) EÜT L 228, 11.8.1992, lk 24. Direktiiv on kehtetuks tunnistatud Euroopa Parlamendi ja nõukogu direktiiviga 2001/95/EÜ (EÜT L 11, 15.1.2002, lk 4).

(7) EÜT L 262, 27.9.1976, lk 201. Direktiivi on viimati muudetud komisjoni direktiiviga 2004/98/EÜ (ELT L 305, 1.10.2004, lk 63).

(8) EÜT 196, 16.8.1967, lk 1. Direktiivi on viimati muudetud komisjoni direktiiviga 2004/73/EÜ (ELT L 152, 30.4.2004, lk 1).

(9) ELT C 321, 31.12.2003, lk 1.

(10) EÜT L 84, 5.4.1993, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

(11) EÜT L 183, 29.6.1989, lk 1. Direktiivi on muudetud määrusega (EÜ) nr 1882/2003.

(12) EÜT L 196, 26.7.1990, lk 1. Direktiiv on kehtetuks tunnistatud Euroopa Parlamendi ja nõukogu direktiiviga 2004/37/EÜ (ELT L 158, 30.4.2004, lk 50).

(13) EÜT L 131, 5.5.1998, lk 11.

(14) 4 aasta jooksul alates käesoleva direktiivi jõustumisest.

(15) 6 kuu jooksul pärast käesoleva direktiivi jõustumist.

(16) 12 kuu möödumisest pärast käesoleva direktiivi jõustumist.

NÕUKOGU PÕHJENDUSED

I. SISSEJUHATUS

Komisjon esitas 24. novembril 1999 EÜ asutamislepingu artikli 95 alusel nõukogule ja Euroopa Parlamendile ettepaneku (1) direktiivi 76/769/EMÜ muutmiseks 22. korda.

Euroopa majandus- ja sotsiaalkomitee esitas oma arvamuse 15. veebruaril 2000. (2)

Euroopa Parlament esitas oma arvamuse esimesel lugemisel 6. juulil 2000. (3)

4. aprillil 2004 võttis nõukogu vastu dokumendis 5467/05 sätestatud ühise seisukoha.

II. EESMÄRK

Direktiivi eelnõu on seotud ftalaate sisaldavate mänguasjade ja imikutarvete turustamise ja kasutamisega. Algselt nägi eelnõu ette kuue erineva ftalaadi kasutamise keelamise mänguasjades ja imikutarvetes, mis sisaldavad polüvinüülkloriidi (PVC) ja mis on mõeldud suhu panemiseks alla kolmeaastastele lastele.

Euroopa Parlament võttis esimesel lugemisel vastu ftalaate ja mänguasjade ohutust käsitleva resolutsiooni, millega tehti mõned muudatusettepanekud komisjoni ettepanekule. Peamised muudatused on alljärgnevad:

— Mänguasjade puhul, mis sisaldavad ftalaate ja mis on mõeldud lastele vanuses kolm kuni kuus aastat, kuid mida nooremad lapsed võivad omale suhu panna, tuleb hoiatused panna pakendile ning mänguasjale.

— Keeld peaks kehtima kõigile ftalaatidele ja mitte ainult kuuele komisjoni ettepanekus sisalduvale ftalaadile.

— Keeldu tuleks laiendada kõigile mänguasjadele, mitte üksnes alla kolme aastastele lastele mõeldud mänguasjadele ja suhu panemiseks mõeldud mänguasjadele. Mänguasjades, mida lapsed saavad suhu panna, võib ftalaatide sisaldus olla komisjoni ettepanekus kavandatud 1 % asemel mitte suurem kui 0,1 %.

— Ftalaate sisaldavate mänguasjadele, mida laps saab endale suhu panna, ei tohi lisada lõhnaaineid.

Nõukogu vaatas 25. mail 2000 selle toimiku läbi, kuid ei jõudnud ühise seisukoha osas kokkuleppele.

Vahepeal saadi uute riskianalüüside tulemused ning tundus, et mõningaid algseid sätteid oleks soovitav kooskõlas Euroopa Parlamendi tehtud järeldustega karmimaks muuta. Nõukogu saavutas 24. septembril 2004 ühehäälselt poliitilise kokkuleppe direktiivi (millega muudetakse kahekümne teist korda direktiivi 76/769/EMÜ) eelnõu osas, dokumendi 12469/04 I lisas sätestatud kujul.

III. DOKUMENDIS 5467/05 SÄTESTATUD ÜHISE SEISUKOHA ANALÜÜS

1. Üldosa

Kuigi ühine seisukoht ei võtnud arvesse kõiki Euroopa Parlamendi tehtud muudatusi, laiendab see oluliselt keelu reguleerimisala, asendades märgistamise otsese keeluga ning tagab õiguskindluse, määratledes selgelt keelu reguleerimisalasse kuuluvad esemed (lisatud on mänguasjade otsuses (4) sisalduvale identne imikutarvete määratlus).

Muudatused 1, 3, 4, 6 ja 8 on põhimõtteliselt heaks kiidetud, kuid need on ümber sõnastatud.

Muudatusi 18, 2, 5, 11, 24, 7, 17/rev, 16 ja 9 ei peetud võimalikuks heaks kiita.

2. Ühises seisukohas võrreldes komisjoni ettepanekuga sisalduvad uued elemendid

Põhjenduste 3, 4 ja 7 sõnastust on peamiselt juriidilisest seisukohast pisut muudetud. Lisatud on uued põhjendused 6 ja 9–15 osutamaks, et ajutine keeld on juba jõustunud ja selgitamaks keelatavate ftalaatide, ettevaatuspõhimõtte ja riskide hindamise korra omavahelisi seoseid.

Uue artikli 1 lõikega 1 on kehtestatud imikutarvete määratlus.

Artikkel 2 on ümber sõnastatud, et panna komisjonile kohustus vaadata kõnealused meetmed läbi nelja aasta jooksul alates nende jõustumisest.

Artikkel 3 on ümber sõnastatud selliselt, et see vastaks õigusaktide koostamise suunistele ja et lisada liikmesriikide kohustus teatada komisjonile ülevõtmismeetmetest.

Lisas on selgitatud keelu reguleerimisala, laiendades seda DEHP, DBP ja BBP osas kõikidele mänguasjadele ja imikutarvetele; DINP, DIDP ja DNOP osas hõlmab keeld mänguasju ja imikutarbeid, mis on mõeldud alla kolme aastastele lastele ning mida nad saavad endale suhu panna. Mõlemal juhul on selgitatud, et sisalduse piirväärtust 0,1 % massist kohaldatakse plastifitseeritud materjali massi suhtes selliselt, et toodete puhul, mis sisaldavad nii plastifitseeritud materjale kui ka muid koostisosi, kohaldatakse nimetatud piirväärtust täies ulatuses üksnes plastifitseeritud materjali osa suhtes.

IV. JÄRELDUS

Nõukogu soovib käesoleva ühise seisukohaga liikuda Euroopa Parlamendiga samas suunas, laiendades märkimisväärselt keelu reguleerimisala ja asendades märgistamise otsese keeluga. Nõukogu usub, et ühine seisukoht aitab oluliselt kaasa alalise keelu vastuvõtmisele, mida pidevalt üle vaadatakse, ja mis toob juhul, kui peale selle jõustumist ilmneb uusi teaduslikke tõendeid, kaasa veelgi laiema keelu.

(1) EÜT C 116 E, 26.4.2000, lk 14.

(2) EÜT C 117, 26.4.2000, lk 17.

(3) EÜT C 121, 24.4.2001, lk 410.

(4) Komisjoni otsus 1999/815/EÜ (EÜT L 315, 9.12.1999, lk 46).